বিকাশের সেন্ড মানিতে যুক্ত হল সতর্কীকরণ ধাপ
গ্রাহকের লেনদেন আরও নির্ভুল ও সুরক্ষিত করতে বিকাশ অ্যাপ দিয়ে টাকা পাঠানোর ক্ষেত্রে ‘সেন্ড মানি’ সেবায় যুক্ত করা হয়েছে আরও একটি সতর্কীকরণ ধাপ বা ‘ডিসক্লেইমার’। তাড়াহুড়ো করে টাকা পাঠানোর সময় ভুল নম্বরে পাঠানোর বিড়ম্বনা এড়াতে এ সুবিধা যুক্ত করা হয়েছে, সংবাদ বিজ্ঞপ্তিতে বৃহস্পতিবার বলেছে বিকাশ। এতে বলা হয়, “সেইভ করা নম্বর ছাড়া অন্য কোনো নম্বরে ‘সেন্ড মানি’ করার সময় একটি ‘ডিসক্লেইমার প্রম্পট’ বা সতর্কীকরণ বার্তা দেখা যাবে, যেখানে বলা আছে- ‘নম্বরটি সঠিক কি না তা অনুগ্রহ করে আবার চেক করুন’। সে অনুযায়ী নম্বরটি নিশ্চিত হয়ে পরবর্তী ধাপে টাকার পরিমাণ উল্লেখ করে সেন্ড মানি করলেই ভুল নম্বরে টাকা পাঠানোর কোনো বিড়ম্বনা থাকে না।”
‘সেন্ড মানি অটো পে’ সেট করার সময় এবং ‘গ্রুপ সেন্ড মানি’তেও সেইভ করা নম্বরের বাইরে কোনো নম্বর যোগ করার সময়ও এ সুবিধা পাওয়া যাবে। তবে গ্রাহকরা এরপরও ভুল নম্বরে টাকা পাঠিয়ে থাকলে দ্রুত বিকাশ হেল্পলাইন ১৬২৪৭, অফিশিয়াল ওয়েবসাইট বা লাইভ চ্যাট অথবা ফেইসবুক পেইজে যোগাযোগ করে সমাধান পাবেন। এ সেবার বাইরে এখন বিকাশ গ্রাহকরা বিভিন্ন ধরনের সেবা পাচ্ছেন বলে বিজ্ঞপ্তিতে বলা হয়েছে।

তবুও গ্রাহকরা ভুল নম্বরে টাকা পাঠালে দ্রুত হেল্পলাইন ১৬২৪৭, ওয়েবসাইট, লাইভ চ্যাট অথবা ফেইসবুক পেইজে যোগাযোগ করে সমাধান পাবেন।